钦定古今图书集成/历象汇编/岁功典/第052卷 > 齐天乐〈端午〉 周邦彦
## 钦定古今图书集成/历象汇编/岁功典/第052卷 > 齐天乐〈端午〉 周邦彦

“疏疏几点黄梅雨，佳节又逢重午。”角黍包金，香蒲泛
玉，风物依然荆楚。形裁艾虎。更钗袅朱符，臂缠红缕。
扑粉香绵，唤风绫扇小窗午。　沈湘人去已远，劝君
休对景，感时怀古。慢转莺喉，轻敲象板，胜读《离骚》章
句。荷香暗度。渐引入醄醄，醉乡深处。卧听江头，画船
喧叠鼓。